 Играем водеща роля, но не се нареждаме сред най-добрите, що се отнася до финансирането на иновациите в областта на чистата енергия. Нуждаем се от промени в това отношение. Какви трябва да са те? На първо място Европейският съюз трябва да установи взаимодействие и по-добра координация между регионите и държавите членки. Например, за финансирането на научно-изследователска дейност.